
Parlamentul Romqniei

Camera Deputa]ilor

Comisia pentru politicĂ externĂ                                                                 

Nr. 33/5/PL-x 12                                                                               

CĂTRE
BIROUL PERMANENT AL CAMEREI DEPUTAŢILOR

În conformitate cu prevederile Regulamentului Camerei Deputaţilor, republicat, vă înaintăm alăturat, raportul asupra proiectului de Lege pentru ratificarea Acordului privind RACVIAC – Centrul pentru Cooperare în domeniul Securităţii, adoptat la Budva, la 14 aprilie 2010 şi semnat de România la 18 februarie 2011, la Zagreb, trimis Comisiei pentru politică externă pentru examinare în fond, cu adresa PL-x 12 din 5 februarie 2013.

În raport cu obiectul şi conţinutul său, proiectul de Lege face parte din categoria legilor ordinare.









PREŞEDINTE,




                                              Borbély László

RAPORT 
asupra proiectului de Lege pentru ratificarea Acordului privind RACVIAC – Centrul pentru Cooperare în domeniul Securităţii, adoptat la Budva, la 14 aprilie 2010 şi semnat de România la 18 februarie 2011, la Zagreb
În temeiul dispoziţiilor art. 95 din Regulamentul Camerei Deputaţilor, republicat, Comisia pentru politică externă a fost sesizată pentru dezbatere, în fond, cu proiectul de Lege pentru ratificarea Acordului privind RACVIAC – Centrul pentru Cooperare în domeniul Securităţii, adoptat la Budva, la 14 aprilie 2010 şi semnat de România la 18 februarie 2011, la Zagreb, trimis cu adresa  PL-x 12/2013 şi înregistrat cu nr.33/5 din 5 februarie 2013.

Prin obiectul său de reglementare, proiectul de act normativ se încadrează în categoria legilor ordinare, iar potrivit dispoziţiilor art.75 din Constituţia României republicată şi ale art.92 alin.(8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.

Consiliul Legislativ a avizat favorabil proiectul de Lege, conform avizului nr.1054/11.12.2012.

Comisia juridică, de disciplină şi imunităţi, în şedinţa din 12 februarie a.c., a hotărât, cu unanimitate de voturi, avizarea favorabilă a proiectului de Lege, cu recomandarea de a fi analizate amendamentele Ministerului Afacerilor Externe, anexate la avizul nr.31/125.

Comisia pentru apărare, ordine publică şi siguranţă naţională, în şedinţa din 12 februarie a.c., a hotărât, cu unanimitate de voturi, avizarea favorabilă a proiectului de Lege, redactând avizul nr.32/48/06.02.2013.
Proiectul de Lege are ca obiect de reglementare ratificarea Acordului privind RACVIAC – Centrul pentru Cooperare în domeniul Securităţii, adoptat la Budva, la 14 aprilie 2010 şi semnat de România la 18 februarie 2011, la Zagreb.
RACVIAC, denumit iniţial Centrul Regional de Asistenţă pentru Implementarea şi Verificarea Controlului Armamentelor, reprezintă o iniţiativă a Pactului de Stabilitate pentru Europa de Sud-Est, având ca scop facilitarea cooperării statelor din regiune în domeniul securităţii.

România participă la activităţile acestui Centru de la constituirea sa, în octombrie 2000, iar participarea s-a concretizat prin deţinerea unor posturi în cadrul personalului internaţional al acestuia.

În contextul evoluţiilor mediului de securitate, a reieşit oportunitatea redefinirii rolului Centrului şi necesitatea încheierii de către statele participante a unui nou Acord, care să definească statutul RACVIAC.

La 14 aprilie 2010, a fost adoptat un nou Acord privind “RACVIAC – Centrul pentru cooperare în domeniul securităţii”, care prevede transformarea fostului Centru Regional de Asistenţă pentru Implementarea şi Verificarea Controlului Armamentelor – RACVIAC într-o organizaţie cu profil academic, non-profit, cu caracter regional.
Cheltuielile legate de participarea României la activităţile RACVIAC urmează să fie suportate din Bugetul Ministerului Afacerilor Externe.
Pentru România, continuarea participării la activităţile RACVIAC reprezintă un avantaj şi o valoare adăugată pentru ansamblul politicii externe regionale a ţării noastre.
La dezbaterile Comisiei pentru politică externă au participat, în conformitate cu prevederile art.54 din Regulamentul Camerei Deputaţilor, din partea Ministerului Afacerilor Externe, domnul Radu Podgoreanu, secretar de stat şi din partea Ministerului Apărării Naţionale, domnul Vasile Costea, secretar de stat.
Membrii Comisiei pentru politică externă au dezbătut proiectul de Lege, în cadrul şedinţei din 13 februarie.c., la lucrări fiind prezenţi toţi cei 23 de deputaţi ai Comisiei.
În urma examinării proiectului de Lege, Comisia pentru politică externă a hotărât cu 20 de voturi favorabile şi 3 abţineri, să propună plenului Camerei Deputaţilor adoptarea proiectului de Lege pentru ratificarea Acordului privind RACVIAC – Centrul pentru Cooperare în domeniul Securităţii, adoptat la Budva, la 14 aprilie 2010 şi semnat de România la 18 februarie 2011, la Zagreb, cu amendamentele admise, menţionate în Anexa la prezentul raport.
 Preşedinte,





      Secretar,
         Borbély László


                    Tocuţ Dan-Laurenţiu

Redactat: Ozana Rădulescu, consilier parlamentar

Anexă
AMENDAMENTE ADMISE

la proiectul

Legii pentru ratificarea Acordului privind RACVIAC – Centrul pentru Cooperare în domeniul Securităţii, adoptat la Budva, la 14 aprilie 2010 şi semnat de România la 18 februarie 2011, la Zagreb

	Nr.

crt.
	Text iniţial
	Text modificat/abrogat/

propus
	Observaţii

	1.
	Art. 3 - (1) Cheltuielile determinate de participarea României la activităţile RACVIAC vor fi suportate din fondurile aprobate cu această destinaţie din bugetul Ministerului Afacerilor Externe. 


	Alineatul (1) al art. 3 se modifică şi va avea următorul cuprins:

„(1) Cheltuielile determinate de participarea României la activităţile RACVIAC vor fi suportate anual din fondurile aprobate cu această destinaţie din bugetul Ministerului Afacerilor Externe.” 
Autor: MAE şi Comisia pentru politică externă
	În proiectul de lege iniţial nu a fost prevăzută şi plata contribuţiei financiare restante pentru anul 2012, dat fiind momentul în care a fost demarat procesul intern de elaborare a legii, în anul 2011. Proiectul de lege a fost aprobat de Guvernul României la sfârşitul anului 2012, durata procesului fiind determinată de modificările succesive cu privire la componenţa Executivului.



	2.
	Art. 3 - (2) Se aprobă plata din bugetul Ministerului Afacerilor Externe a contravalorii în lei a sumei de 169.200 Euro, reprezentând contribuţia financiară datorată pentru anii 2009, 2010 şi 2011 pentru susţinerea activităţilor RACVIAC – Centrul pentru cooperare în domeniul securităţii, continuatorul fostului Centru Regional pentru Verificarea Controlului Armamentelor şi  Asistenţă pentru Implementare (RACVIAC). 


	Alineatul (2) al art. 3 se modifică şi va avea următorul cuprins:

„(2) Se aprobă plata din bugetul Ministerului Afacerilor Externe a contravalorii în lei a sumei de 233.200 Euro, reprezentând contribuţia financiară datorată pentru anii 2009, 2010, 2011 şi 2012, pentru susţinerea activităţilor RACVIAC – Centrul pentru cooperare în domeniul securităţii, continuatorul fostului Centru Regional pentru Verificarea Controlului Armamentelor şi  Asistenţă pentru Implementare (RACVIAC).”
Autor: MAE şi Comisia pentru politică externă
	Prin adoptarea amendamentului menţionat este evitată situaţia elaborării unui nou act normativ pentru plata contribuţiei financiare a României pentru susţinerea activităţilor RACVIAC pe anul 2012. Astfel, prezenta lege va constitui baza legală atât pentru plata contribuţiilor financiare restante până în anul 2013, cât şi a celor viitoare, care vor fi suportate anual, conform prevederilor acesteia, din fondurile aprobate cu această destinaţie din bugetul Ministerului Afacerilor Externe. 




